b'\n_START_ARTICLE_\nKotik\xc3\xa4ynti (mormonismi)\n_START_PARAGRAPH_\nKotik\xc3\xa4yntiopetus (engl. visiting teaching) on My\xc3\xb6hempien Aikojen Pyhien Jeesuksen Kristuksen kirkossa ty\xc3\xb6muoto, jossa seurakunnan vapaaehtoiset naisj\xc3\xa4senet (kutsutaan kotik\xc3\xa4yntisisariksi) vierailevat seurakunnan toisten naispuolisten j\xc3\xa4senten luona. Kotik\xc3\xa4yntiopetuksen j\xc3\xa4rjest\xc3\xa4\xc3\xa4 kirkon naisj\xc3\xa4rjest\xc3\xb6, Apuyhdistys, joka on yksi kirkon apuj\xc3\xa4rjest\xc3\xb6ist\xc3\xa4. Yleens\xc3\xa4 jokaisella apuyhdistyksen kotik\xc3\xa4yntisisarella on oma kotik\xc3\xa4yntipari, joilla on osoitettu muutama sisar, joiden luokse tehd\xc3\xa4 kotiopetusk\xc3\xa4yntej\xc3\xa4. Kotiopetusk\xc3\xa4ynnill\xc3\xa4 luetaan Raamattua tai muita kirkon pyhi\xc3\xa4 kirjoituksia, tutkitaan ajankohtaisia artikkeleita Liahona-lehdest\xc3\xa4 ja rukoillaan. Samalla kotik\xc3\xa4yntisisarten tulee selvitt\xc3\xa4\xc3\xa4, tarvitseeko heid\xc3\xa4n vierailemansa sisar apua tai tukea joissain ajallisissa asiossa tai tarvitisiko h\xc3\xa4n tukea miespuolisilta pappeudenhaltijoilta. Huhtikuun 1. p\xc3\xa4iv\xc3\xa4n\xc3\xa4 2018 kirkon presidentti Russell M. Nelson ilmoitti, ett\xc3\xa4 kotik\xc3\xa4yntiopetus samoin kuin kotiopetus lopetetaan nykymuodossaan ja korvataan uudenmallisella palveluty\xc3\xb6konseptilla.'